OpenLLM-France/wikimedia huggingface dataset:
# Raigarh

* Aquest article tracta sobre sobre la fortalesa de Maharashtra. Si cerqueu pel principat de l'Índia central, vegeu «Principat de Raigarh».
Raigarh o Raigad (marathi:रायगड) és una fortalesa de muntanya a l'extrem oriental del districte de Raigad a Maharashtra. Fou capital de Sivaji que s'hi va coronar el 1674 i va conservar aquesta condició fins uns 6 anys després de la seva mort el 1680. Està situat a les muntanyes Sahyadri (derivacions dels Ghats Occidentals) a 820 metres d'altura. Una estàtua de Sivaji es va erigir a l'exterior, en la via que porta al temple de Jagdishwar i al samadhi (tomba) de Sivaji i del seu gos Waghya.
Aquesta fortalesa s'anomenava Rairi i pertanyia a una dinastia local, els mauryes descendents d'una branca menor dels antics mauryes. Sivaji la va arrabassar a Chandar Rao Maurya (Mores en marathi), feudataris del sultanat de Bijapur. Sivaji la va renovar i engrandir i la va rebatejar Raigarh o Raigad (Fortalesa del Rei) designant-la com la seva capital. Fes de l'1 de gener de 1981 dona nom al districte de Raigarh o Raigad (abans districte de Kolaba).

## Galeria

* Ruïnes del fort i palau
* Llac Ganga Sagar que abastia el fort

## Vegeu també

* Llista de fortaleses de Maharashtra
# Red Post on Escher Street

Red Post on Escher Street (originalment en japonès, エッシャー通りの赤いポスト; romanitzat, Eschaa dori no akai posuto) és una pel·lícula de comèdia dramàtica del 2020 escrita, muntada i dirigida per Sion Sono, protagonitzada per un repartiment coral. S'ha descrit com una "carta d'amor al mateix cinema, als seus creadors i, abans que res, als seus intèrprets". S'ha subtitulat al català.

## Premissa

El director d'un festival Tadashi Kobayashi (Tatsuhiro Yamaoka) fa un càsting obert per a la seva propera pel·lícula. Una onada d'aspirants a actors s'inscriu i competeix per qualsevol oportunitat a la pantalla o per treballar amb aquest talentós cineasta. La pel·lícula segueix els candidats en les seves pròpies lluites. Els aspirants desconeixen les lluites personals de Kobayashi i els problemes que sorgeixen darrere de les escenes durant la preproducció de la pel·lícula.

## Repartiment

* Tomoko Fujita
* Sen Fujimaru com a Yabuki Yasuko
* Mitsuru Fukikoshi
* Sayaka Hori
* Matsuri Kohira com a Kiriko
* Marina Kozawa
* Riku Kurokouchi
* Mala Morgan com a Katako
* Canon Nawata com Hirona Matsumoto
* Taro Suwa
* Jun Toba
* Tetsu Watanabe
* Tatsuhiro Yamaoka com a Tadashi Kobayashi

## Referències

* 1 2 Red Post on Escher Street a la Base de dades de cinema en català
* ↑ Sono, Sion (director), Watanabe, K.F. (interviewer). Q&A with Sion Sono. Japan Society.
* ↑ Grijalba, Jaime. «Communion and Expression: "21st Century Japan: Films from 2001–2020" at Japan Society». brooklynrail.org. The Brooklyn Rail, 02-02-2021. [Consulta: 16 febrer 2021].
* ↑ «Interview: Sensei Sono Sion Talks RED POST ON ESCHER STREET». Screen Anarchy, 16-02-2021. [Consulta: 16 febrer 2021].

## Enllaços externs

* Red Post on Escher Street - Lloc web oficial
# Regió de Prešov

La Regió de Prešov - Prešovský kraj (eslovac) - és una de les 8 regions (kraj) de la República d'Eslovàquia. Limita al nord amb Polònia i a l'est amb Ucraïna.
Té una àra de 8.972,7 km$^2$, sent la segona regió més extensa d'Eslovàquia després de la regió de Banská Bystrica i ocupant el 18,3% del total de superfície del país.
A finals de 2023 tenia una població de 808.810 fent que fos la regió més poblada d'Eslovàquia representant el 14,9% del total.
La capital és Prešov. Es divideix en els 13 districtes següents:
* Bardejov
* Humenné
* Kežmarok
* Levoča
* Medzilaborce
* Poprad
* Prešov
* Sabinov
* Snina
* Stará Ľubovňa
* Stropkov
* Svidník
* Vranov nad Topľou

## Municipis

Hi ha 665 municipis a la regió, dels quals 23 són ciutats.

## Referències

* ↑ «Slovakia – EU country profile | European Union» (en anglès). [Consulta: 23 juny 2024].
* 1 2 3 «Prešovský kraj - Characteristic of the region» (en anglès). Statistical Office of the Slovak Republic, 14-05-2024. [Consulta: 23 juny 2024].
# Ng Yan Yee

Ng Yan Yee (11 de juliol de 1993, Kuala Lumpur, Malàisia) és una saltadora professional.

## Carrera
### Primers passos

Ng va començar a saltar a l'edat de 13 anys a la ciutat de Bandar Tun Razak. Va començar practicant la gimnàstica rítmica però el seu talent va ser caçat per l'entrenador nacional, Yang Zhuliang perquè "la seva constitució física era bona per a realitzar salts".

### Jocs Olímpics d'estiu de 2012

Va competir a la prova de salt de 3 metres trampolí a les olimpíades del 2012.

### Jocs Olímpics d'estiu de 2016

Ng va acabar 11ena a la prova de salt de 3 metres trampolí al Campionat del Món de natació de 2015 celebrat a Kazan, Rússia i així es va qualificar per a competir als Jocs Olímpics de 2016.

## Referències

* ↑ «Ng Yan Yee». Jocs de la Commonwealth de 2014. Arxivat de l'original el 2016-03-04. [Consulta: 7 juliol 2016].
* ↑ «Perfil, Jocs Olímpics d'estiu de 2012». Arxivat de l'original el 2013-01-28. [Consulta: 7 juliol 2016].
* ↑ Lim, Teik Huat «Wendy in for 3m springboard final, and Rio Olympics!». The Star [Malàisia] [Consulta: 1r agost 2015].
# Nitruració

La nitruració, en anglès: nitriding, és un tractament termoquímic que es dona a l'acer a base d'afegir nitrogen quan se l'escalfa. El resultat és un increment de la duresa superficial de l'acer obtingut. També augmenta la resistència a la corrosió i a la fatiga dels materials. El procés tenifer és una variant d'aquest procés.

## Procediment

La nitruració es pot fer en un forn o per ionització. En el primer cas la peça es fica a un forn ple d'una atmosfera d'amoníac i després s'escalfa fins a uns 500 °C. Amb això l'amoníac es descompon en nitrogen i hidrogen; l'hidrogen se separa del nitrogen per diferència de densitat i el nitrogen, en entrar en contacte amb la superfície de la peça, forma un recobriment de nitrur de ferro.
En el cas de la nitruració iònica, les molècules d'amoníac es trenquen mitjançant l'aplicació d'un camp elèctric el qual s'aconsegueix sotmetent l'amoníac a diferència de potencial d'entre 300 i 1000 volts. Els ions de nitogen van cap al càtode (que consisteix en la peça a tractar) i reaccionen per a formar nitrur de ferro, Fe₂N.
Cal un posterior temperat del ferro. Les parts del ferro que no es vulguin nitrurar es recobreixen amb un bany d'estany-plom al 50%.

## Aplicacions de la nitruració

La nitruració s'aplica principalment a peces que són sotmeses regularment a grans forces de fregament i de càrrega com són les pistes de rodaments, camises de cilindres, arbres de lleves, engranatges sens fi, etc.

## Acers per nitrurar

No tots els tipus d'acer són aptes per nitrurar, com per exemple, els acers al carboni. Aleshores es recorre als aliatges amb una certa proporció d'alumini. Com a exemples d'acers aptes per nitrurar hi ha:
* Acer per nitruració al Cr-Mo-V d'alta resistència
* Acer per nitruració al Cr-Mo-V de resistència mitjana
* Acer per nitruració al Cr-Al-Mo d'alta duresa:
Aquest tractament també és aplicable a alguns acers inoxidables, al crom-níquel i certes fundicions a l'alumini o al crom.

## Bibliografia

* Millán Gómez, Simón. Procedimientos de Mecanizado. Madrid: Editorial Paraninfo, 2006. ISBN 84-9732-428-5.
* Larbáburu Arrizabalaga, Nicolás. Máquinas. Prontuario. Técnicas máquinas herramientas.. Madrid: Thomson Editores, 2004. ISBN 84-283-1968-5.

## Enllaços externs

* Nitruración iónica
# Notropis amplamala

Notropis amplamala és una espècie de peix cipriniforme de la família dels ciprínids.

## Morfologia

Els mascles poden assolir els 7,2 cm de longitud total.

## Distribució geogràfica

Es troba als Estats Units.

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 «Notropis amplamala» (en anglès). FishBase. Froese, Rainer; Pauly, Daniel (editors).
* ↑ Pera, T.P. i J.W. Armbruster 2006 A new species of Notropis (Cypriniformes: Cyprinidae) from the southeastern United States. Copeia 2006(3):423-430.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# No serem moguts

No serem moguts (en anglès We Shall Not Be Moved) és una cançó de protesta nord-americana adaptada d'un espiritual negre titulat I Shall Not Be Moved i que es basava en el text bíblic de Jeremies 17: 8-9. La cançó va ser popularitzada per Pete Seeger als anys 60 i en Xesco Boix en va fer una versió en català que també va ser molt popular als anys 70. Joan Baez la interpretat en aquesta llengua, així com la versió en espanyol.

## Lletra

Lletra en anglès de la versió interpretada per Pete Seeger durant la sèrie de concerts que va fer a l'Argentina l'any 1989, al costat del músic León Gieco. La traducció en català és la del disc Festival Folk editat per Als 4 Vents l'any 1967.
| Original | Traducció |
| ·We shall not, we shall not be moved We shall not, we shall not be moved Just like a tree that’s standing by the water We shall not be moved ·We shall not, we shall not be moved We shall not, we shall not be moved The union is behind us, We shall not be moved ·We shall not, we shall not be moved We shall not, we shall not be moved We’re fighting for our freedom, We shall not be moved ·We shall not, we shall not be moved We shall not, we shall not be moved We’re fighting for our children, We shall not be moved ·We shall not, we shall not be moved We shall not, we shall not be moved We’ll building a mighty union, We shall not be moved ·We shall not, we shall not be moved We shall not, we shall not be moved Black and white together, We shall not be moved ·We shall not, we shall not be moved We shall not, we shall not be moved Young and old together, We shall not be moved | ·No serem, no serem moguts! No serem, no serem moguts, igual que el pi a prop de la ribera, no serem moguts ! ·Ens empara el Sindicat, no serem moguts! Ens empara el Sindicat, no serem moguts, igual que el pi a prop de la ribera, no serem moguts! ·No serem, no serem moguts! No serem, no serem moguts, igual que el pi a prop de la ribera, no serem moguts! ·Lluitarem i aguantarem, no serem moguts! Lluitarem i aguantarem, no serem moguts, igual que el pi a prop de la ribera, no serem moguts! ·No serem, no serem moguts! No serem, no serem moguts, igual que el pi a prop de la ribera, no serem moguts! ·El Nord i el Sud tots junts, no serem moguts! El Nord i el Sud tots junts, no serem moguts, igual que el pi a prop de la ribera, no serem moguts! ·No serem, no serem moguts! No serem, no serem moguts, igual que el pi a prop de la ribera, no serem moguts! |

## Referències

* ↑ Wells, Robert V. Life flows on in endless song: folk songs and American history. University of Illinois Press, 2009, p. 95. ISBN 9780252076503.
* ↑ YouTube. «No serem moguts JOAN BAEZ a BCN», 2009.
* ↑ David Spener. 2016. We Shall Not Be Moved / No Nos Moverán: Biography of a Song of Struggle. Philadelphia: Temple University Press.
* ↑ Viasona. «No serem moguts/Grup de Folk». Tota la música en català.

## Vegeu també

* We shall overcome
# Odise Roshi

Odise Roshi (nascut el 22 de maig de 1991) és un futbolista professional albanès que juga com a migcampista pel club croat NK Rijeka i la selecció de futbol d'Albània. La seva posició principal és migcampista, però també pot jugar com a davanter.

## Palmarès
### Club

    A 16 abril 2016
| Temporada | Club | País de la lliga | Lliga | Lliga | Copa | Copa | Europa | Europa | Total | Total |
| Temporada | Club | País de la lliga | Aplicacions | Gols | Aplicacions | Gols | Aplicacions | Gols | Aplicacions | Gols |
| 2006–07 | Apolonia Fier | Albanian Superliga | 4 | 0 | – | – | – | – | 4 | 0 |
| 2007–08 | Apolonia Fier | Primera divisió albanesa | ? | 5 | ? | 0 | – | – | ? | 5 |
| 2008–09 | Apolonia Fier | Albanian Superliga | 17 | 0 | 4 | 0 | – | – | 21 | 0 |
| Total | Total | Total | 21 | 5 | 4 | 0 | 0 | 0 | 25 | 5 |
| 2009–10 | Flamurtari Vlorë | Albanian Superliga | 29 | 3 | 1 | 0 | 2 | 1 | 32 | 4 |
| 2010–11 | Flamurtari Vlorë | Albanian Superliga | 22 | 5 | 2 | 0 | – | – | 24 | 5 |
| Total | Total | Total | 51 | 8 | 3 | 0 | 2 | 1 | 56 | 9 |
| 2011–12 | 1. FC Köln | Bundesliga | 20 | 1 | – | – | – | – | 20 | 1 |
| Total | Total | Total | 20 | 1 | 0 | 0 | 0 | 0 | 20 | 1 |
| 2012–13 | FSV Frankfurt | 2. Bundesliga | 30 | 2 | 2 | 0 | – | – | 32 | 2 |
| 2013–14 | FSV Frankfurt | 2. Bundesliga | 23 | 1 | 2 | 0 | – | – | 25 | 1 |
| 2014–15 | FSV Frankfurt | 2. Bundesliga | 21 | 3 | 1 | 0 | – | – | 22 | 3 |
| Total | Total | Total | 74 | 6 | 5 | 0 | 0 | 0 | 79 | 6 |
| 2015–16 | HNK Rijeka | Prva HNL | 20 | 1 | 4 | 1 | 1 | 0 | 25 | 2 |
| Total | Total | Total | 20 | 1 | 4 | 1 | 1 | 0 | 25 | 2 |
| Total carrera | Total carrera | Total carrera | 186 | 21 | 16 | 1 | 3 | 1 | 205 | 23 |

### Internacional

    A 19 juny 2016
Selecció de futbol d'Albània :
| Any | Aplicacions | Gols |
| 2011 | 4 | 0 |
| 2012 | 6 | 1 |
| 2013 | 8 | 0 |
| 2014 | 3 | 0 |
| 2015 | 7 | 0 |
| 2016 | 7 | 0 |
| Total | 35 | 1 |

### Gols internacionals

| Gol | Data | Lloc | Oponent | Puntuació | Resultat | Competició |
| 1. | 16 oct 2012 | Estadi de Qemal Stafa, Tirana, Albània | Eslovènia | 1–0 | 1–0 | 2014 FIFA World Cup qualifier |

## Referències

* ↑ Odise Roshi, Fitxa a Soccerway
* 1 2 Odise Roshi a National-Football-Teams.com (anglès)
* ↑ Odise Roshi - national football team player EU-Football.info

## Enllaços externs

* Odise Roshi, Fitxa a Soccerway
* Odise Roshi a National-Football-Teams.com (anglès)
* Odise Roshi a Estadístiques del Futbol Croat (croat)
# Reserva de la Biosfera de Calakmul

La Reserva de la Biosfera de Calakmul és un espai natural protegit mexicà. Fou declarada reserva de la biosfera de la UNESCO al 1989. És a la península de Yucatán, a l'estat de Campeche limitant amb Guatemala, formant amb la reserva de la biosfera maia un gran continu d'espais protegits. En aquesta reserva es troben també les ruïnes maies de Calakmul i altres jaciments de la mateixa cultura.

## Geografia

La reserva es troba entre els 260 i els 385 msnm. El clima és càlid, amb oscil·lacions tèrmiques anuals reduïdes, i amb precipitacions a l'entorn dels 750 mm. És una zona de roques calcàries joves, amb prou de relleu càrstic. La topografia n'és bàsicament plana, amb valls i tàlvegs càrstics on el terreny es nega temporalment, perquè el terreny és molt permeable. Encara que també hi ha algunes zones d'acumulació permanent d'aigua, l'escassetat de les aiguades els dona un valor ecològic molt gran.

## Biodiversitat

Calakmul és una regió de selva tropical que té una alta diversitat biològica. Se n'han censat 358 espècies d'aus, 75 de rèptils, 18 d'amfibis, 31 de peixos, unes 380 de papallones i 86 de mamífers, entre les quals destaca el jaguar, que hi té una de les majors poblacions de Centreamèrica.
Quant a la flora, se n'han comptabilitzat unes 1.500 espècies de plantes, amb un 10% d'endèmiques. Es troben moltes espècies amb interés econòmic com la caoba o l'acres. La geografia de la zona crea petits tàlvegs inundables on sorgeixen altres tipus de plantes com el jacint d'aigua o l'opuntia. Són selves subperennifòlies, és a dir, on un percentatge important de la vegetació perd la fulla, però la majoria la conserva.

## Referències

* 1 2 «Decret pel qual es crea la Reserva de la Biosfera de Calakmul». Arxivat de l'original el 2013-10-04. [Consulta: 28 octubre 2011].
* 1 2 3 «Mèxic: Reserva de la Biosfera de Calakmul». [Consulta: 28 octubre 2011].
* ↑ «Treball amb la comunitat, compromís de la RB Calakmul». Arxivat de l'original el 2014-08-22. [Consulta: 28 octubre 2011].

## Vegeu també

* Calakmul.

## Enllaços externs

* Mapa de la reserva i la seva zonificació Arxivat 2014-08-26 a Wayback Machine. en la Comissió Nacional d'Àrees Protegides.
# Nordil

Nordil (títol original en neerlandès: Het Schnitzelparadijs) és una pel·lícula de comèdia neerlandesa del 2005 dirigida per Martin Koolhoven. Ha estat doblada al català.

## Argument

Nordip Dounia, un neerlandès-marroquí que comença a treballar en una cuina de restaurant i s'enamora d'Agnes Meerman, neboda del gerent de l'hotel. Nordip ha de superar no només els prejudicis de la família d'Agnes, sinó també els desitjos del seu pare pel que fa al seu futur.
La pel·lícula va tenir un gran èxit als Països Baixos (va ser la pel·lícula holandesa més taquillera el 2005 als Països Baixos).

## Repartiment

* Mounir Valentyn : Nordip Dounia
* Bracha van Doesburgh: Agnes Meerman
* Mimoun Oaïssa: Amimoen
* Yahya Gaier: Mo
* Tygo Gernandt: Goran
* Gürkan Küçüksentürk: Ali
* Micha Hulshof: Sander
* Frank Lammers: Willem
* Sabri Saad El-Hamus: Mr. Doenia
* Nezha Karim: Mrs. Doenia
* Mohammed Chaara: Nadir Dounia
* Linda van Dyck: Nina Meerman
* Sanne Vogel: Claudia

## Premis i nominacions
### Premis

* Premi del Jurat del Film Discovery - Festival d'Arts de Comèdia dels Estats Units -
* Millor actuació en una pel·lícula estrangera per Micha Hulshof
* Pel·lícula daurada (100.000 visitants) -
* Skip City International D-Cinema Festival Award al millor guió -
* ;nominacions
* Millor pel·lícula 14plus per Martin Koolhoven al Festival de Berlín
* Vedell d'or al millor director - Nominat
* Vedell d'or per a la millor edició - Nominat
* Vedell d'or amb el Millor Disseny de Producció - Nominat
El premi al millor actor secundari als Vedell d'or va ser compartit pels actors Yahya Gaier, Tygo Gernandt, Micha Hulshof, Gürkan Küçüksentürk i Mimoun Oaïssa.

## Referències

* ↑ «ésAdir > Filmoteca: pel·lícules > Nordil». [Consulta: 30 gener 2019].
* ↑ «Schnitzel Paradise (2005)» (en anglès). [Consulta: 30 gener 2019].
# Resolució 191 del Consell de Seguretat de les Nacions Unides

La Resolució 191 del Consell de Seguretat de les Nacions Unides, aprovada el 18 de juny de 1964, després de reiterar les seves sol·licituds prèvies de la República de Sud-àfrica i condemnar de nou l'apartheid, el Consell va decidir establir un grup d'experts format per representants de tots els actuals membres del Consell per estudiar la viabilitat i l'eficàcia de les mesures que podria ser presa pel Consell d'acord amb la Carta. El Consell també va convidar al Secretari General de les Nacions Unides a establir programes d'educació i formació per als sud-africans a l'estranger.
La resolució es va aprovar amb vuit vots a cap; Txecoslovàquia, França i la Unió Soviètica es van abstenir.

## Referències

* ↑ Karel Wellens. Resolutions and Statements of the United Nations Security Council (1946-1989). Brill, 1990. ISBN 0-7923-0796-8.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Núria Pagespetit

Núria Pagespetit Nicolau (Vic, 9-4-1960) és una infermera catalana que impulsa projectes d'ajuda humanitària al Camerun.
Va estudiar Infermeria a la Universitat de Vic. El 2009, mentre feia el segon curs del grau, va fer un voluntariat en un hospital de Camerun. En veure la manera de treballar, es va proposar que hi faria una escola. El 2011 va fundar l'ONG Insolàfrica (Infermeria Solidària per l'Àfrica). El 2014 anar a viure al Camerun amb el seu marit Jordi Homs i va obrir una escola d'infermeria a Kribi, gestionada per camerunesos. El centre va graduar la primera promoció el curs 2016-2017. El 2023 havien sortit sis promocions d'infermers, l'escola tenia 140 alumnes i com que ja funcionava, amb l'objectiu de garantir una gestió des del territori, va decidir cedir-la a les Missioneres Franciscanes. Després de l'escola, va impulsar la creació d'un hospital amb l'ajuda de Mans Unides. El 2021 van construir una sala quirúrgica i de parts per a la maternitat del centre. El 2023 mateix any van començar a fer-hi intervencions de patologies urogenitals gràcies a la col·laboració amb la Fundació Puigvert.

## Referències

* 1 2 «Núria Pagespetit, ambaixadora a Kribi | UVic». [Consulta: 18 maig 2023].
* ↑ CCMA. «Cooperació al Camerun i diversitat religiosa, a "Signes dels temps"», 18-05-2023. [Consulta: 18 maig 2023].
* ↑ Osona.com. «Núria Pagespetit: «La cooperació no és sinònim de colonització»». [Consulta: 18 maig 2023].
* ↑ «Insolàfrica, acabant un quiròfan a Kribi – Coordinadora del Voluntariat d'Osona». [Consulta: 18 maig 2023].
* ↑ Caballero, Chema «Sangre centrifugada para curar las heridas» (en castellà). El País [Madrid], 27-11-2017. ISSN: 1134-6582.
* ↑ carlaroca. «Núria Pagespetit, Infermera per la UVic, lidera un centre que forma Infermers/es i auxiliars al Camerun», 18-01-2016. Arxivat de l'original el 2023-05-18. [Consulta: 18 maig 2023].
* 1 2 CC, Redactor. «“Àfrica m’ha ensenyat a estar millor amb mi mateixa”», 13-02-2023. [Consulta: 18 maig 2023].
* ↑ «El voluntariat internacional aixeca el cap després d’un any en mode d’espera», 12-02-2021. [Consulta: 18 maig 2023].
* ↑ «Entrevista a Núria Pagespetit». [Consulta: 18 maig 2023].

## Bibliografia complementària

* Baltasar Bagué, Alicia; Pagespetit Nicolau, Núria; Roca Bonals, Anna; Almendros Plana, Laura «Una biblioteca d’infermeria al Camerun: un projecte universitari de cooperació internacional». Ágora de enfermería, 23, 3, 2019, pàg. 100–101. ISSN: 1575-7668.
# Vóinka

Vóinka (en (ucraïnès): Воїнка) és un poble de la República Autònoma de Crimea a Ucraïna, que el 2014 tenia 4.089 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Dubovi Gai

Dubovi Gai (en rus: Дубовый Гай) és un poble de l'óblast de Saràtov, a Rússia, segons el cens del 2010 tenia 121 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Vixnióvoie (Saràtov)

* Per a altres significats, vegeu «Vixnióvoie».
Vixnióvoie (en rus: Вишнёвое) és un poble de l'óblast de Saràtov, a Rússia, segons el cens del 2010 tenia 24 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].